rejauldu/bengali-wikipedia huggingface dataset:
মুসা বালবিসিয়ানা, যা সহজভাবে প্লান্টেন নামেও পরিচিত, কলার একটি বন্য ধরনের প্রজাতি।  এটি মুসা একুমিনাটা সহ আধুনিক চাষকৃত কলার পূর্বপুরুষদের মধ্যে একটি।  কলা প্রজাতির বিভিন্ন জাতের মধ্যে বিচি কলা সবচাইতে বড় এবং ওজনে বেশী। এটি অন্য কলার চাইতে মিষ্টি বেশী; কিন্তু বীচিবহুল। বীচির কারণে অনেকেই এই কলা পছন্দ করে না। কিন্তু দরিদ্রদের মধ্যে এটি খুবই প্রচলিত। মায়েরা পাকা কলা চটকিয়ে চালনিতে চেলে বীচি ছাড়িয়ে শিশুকে খাওয়ায়। লক্ষ্য করা যায়, দুধপোষ্য শিশুর চাইতে কলা খাওয়া শিশুদের স্বাস্থ্য কোন অংশেই কম নয়।  thumb|বিচি কলা বা বাইশ্যা কলাসহ গাছ কোথায় জন্মে গৃহস্থের বাড়ির আঙ্গিনায় সারি সারি যে কলাগাছ শোভা বর্ধন করে থাকে তার অধিকাংশই বিচি কলা বা বাইশ্যা কলার গাছ। প্রচলিত আছে, "কাঁদিতে বাইশ হালি কলা, ধরে বলে এর নাম বাইশ্যা কলা"। এ কলার চারা একবার রোপণ করলে বংশ পরম্পরায় ভিটের জমি ও সড়কের দু’পাশ আঁকড়ে থাকে। কোন প্রকার সেবা পরিচর্যা ছাড়াই বারো মাস ফল দেয়।  খাওয়ার প্রক্রিয়া  বিখ্যাত কলার পিঠা বাইশ্যা কলার রস থেকে তৈরি হয়ে থাকে। দুধ- ভাতের সাথে এই কলা বিশেষ স্বাদ – গন্ধ আনে বলে অনেক গৃহস্থের বাড়িতে এটির বিশেষ কদর রয়েছে। এই কলার মোচা বা থোড় তরকারি রান্নায় সুস্বাদু। দরিদ্র শিশুদের মধ্যে কলা তেতুলে ভর্তা করে খাবার প্রচলন দেখা যায়। ব্যবহার  এক সময় গৃহস্থের বাড়িতে এ কলা গাছের খোল রোদে শুকিয়ে আগুনে পুড়িয়ে ক্ষার তৈরি করা হতো। এই ক্ষার দিয়েই প্রতিমাসের কাপড়-চোপড় ধোয়া হতো। বিভিন্ন পার্বণে কলার পাতা ও খোলে দাওয়াত খাওয়ার প্রচলন রয়েছে। শুকনো কলার পাতা দিয়ে বাড়ির আঙ্গিনায় বেড়া দেয়ার প্রচলন এখনও গ্রামাঞ্চলে দেখা যায়।  তথ্যসূত্র  বহিঃসংযোগ  বিষয়শ্রেণী:মুসা (বর্গ) বিষয়শ্রেণী:১৮২০-এ বর্ণিত উদ্ভিদ
নিকোলো বারেল্লা (, ; জন্ম: ৭ ফেব্রুয়ারি ১৯৯৭) হলেন একজন ইতালীয় পেশাদার ফুটবল খেলোয়াড়। তিনি বর্তমানে ইতালির পেশাদার ফুটবল লিগের শীর্ষ স্তর সেরিয়ে আ-এর ক্লাব ইন্টার মিলান এবং ইতালি জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত কেন্দ্রীয় মধ্যমাঠের খেলোয়াড় হিসেবে খেললেও মাঝেমধ্যে রক্ষণাত্মক মধ্যমাঠের খেলোয়াড় এবং আক্রমণাত্মক মধ্যমাঠের খেলোয়াড় হিসেবে খেলে থাকেন।  ২০১২ সালে, বারেল্লা ইতালি অনূর্ধ্ব-১৫ দলের হয়ে ইতালির বয়সভিত্তিক পর্যায়ে অভিষেক করেছিলেন। প্রায় ৮ বছর যাবত ইতালির বয়সভিত্তিক দলের হয়ে খেলার পর, তিনি ২০১৮ সালে ইতালির হয়ে আন্তর্জাতিক পর্যায়ে অভিষেক করেছেন; ইতালির জার্সি গায়ে তিনি এপর্যন্ত ২১ ম্যাচে ৪টি গোল করেছেন। দলগতভাবে, বারেল্লা এপর্যন্ত ১টি শিরোপা জয়লাভ করেছেন, যার মধ্যে ১টি ইন্টার মিলানের হয়ে জয়লাভ করেছেন।  প্রারম্ভিক জীবন নিকোলো বারেল্লা ১৯৯৭ সালের ৭ই ফেব্রুয়ারি তারিখে ইতালির কাইয়ারিতে জন্মগ্রহণ করেছেন এবং সেখানেই তার শৈশব অতিবাহিত করেছেন।  তথ্যসূত্র  বহিঃসংযোগ                    বিষয়শ্রেণী:১৯৯৭-এ জন্ম বিষয়শ্রেণী:জীবিত ব্যক্তি বিষয়শ্রেণী:ইন্টার মিলানের খেলোয়াড় বিষয়শ্রেণী:কাইয়ারি কালচোর খেলোয়াড় বিষয়শ্রেণী:ইতালীয় ফুটবলার বিষয়শ্রেণী:ইতালির আন্তর্জাতিক ফুটবলার বিষয়শ্রেণী:কমো ১৯০৭-এর খেলোয়াড় বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:সেরিয়ে আ-এর খেলোয়াড় বিষয়শ্রেণী:সেরিয়ে বি-এর খেলোয়াড় বিষয়শ্রেণী:উয়েফা ইউরোপীয় চ্যাম্পিয়নশিপ বিজয়ী খেলোয়াড় বিষয়শ্রেণী:উয়েফা ইউরো ২০২০-এর খেলোয়াড় বিষয়শ্রেণী:ইতালির আন্তর্জাতিক যুব ফুটবলার বিষয়শ্রেণী:উয়েফা ইউরো ২০২৪-এর খেলোয়াড় বিষয়শ্রেণী:ইতালির অনূর্ধ্ব-২১ আন্তর্জাতিক ফুটবলার বিষয়শ্রেণী:পুরুষ ফুটবল মধ্যমাঠের খেলোয়াড়
সাফ ছটক (বৈজ্ঞানিক নাম: Celastrina lavendularis (Moore)) 'লাইসিনিডি' গোত্রের এবং 'পলিয়োম্যাটিনি' উপগোত্রের অন্তর্ভুক্ত ছোট আকার বিশিষ্ট প্রজাতি।  আকার  সাফ ছটক এর প্রসারিত অবস্থায় ডানার আকার ২৮-৩৪ মিলিমিটার দৈর্ঘ্যের হয়।  উপপ্রজাতি   সাফ ছটক এর উপপ্রজাতিগুলো হলো: Celastrina lavendularis aroana Eliot and Kawazoe, 1983 Eliot, J. N. & Kawazoé, A. 1983. Blue butterflies of the Lycaenopsis group. British Museum (Natural History), London. ISBN 0-565-00860-9 Papua New Guinea Celastrina lavendularis chloe Eliot and Kawazoe, 1983 Moluccas Celastrina lavendularis epicharma (Fruhstorfer, 1910) Fruhstorfer, H., 1910. Neue Cyaniris-Rassen und Übersicht der bekannten Arten. Stettin. Ent. Ztg. . 71 (1909): 282-305  Celastrina lavendularis floresana (Courvoisier, 1912) Courvoisier, L. G., 1912. Javanische Lycaeniden gesammelt von Edw. Jacobson. Tijdschr. Ent. 55: 15-19.   Celastrina lavendularis gadara (Fruhstorfer, 1910)  Celastrina  lavendularis hermesianax (Fruhstorfer , 1910) Celastrina lavendularis himilcon (Fruhstorfer , 1909)  Celastrina lavendularis isabella (Corbet, 1937) Celastrina lavendularis lavendularis (Moore, 1877)  Celastrina lavendularis limbata (Moore, 1879) Celastrina lavendularis lyce (Grose-Smith, 1896) Grose-Smith, H., 1896. Descriptions of two new species of Oriental Lycaenidae. Ann. Mag. nat. Hist. (6) 18:155  Celastrina lavendularis placidina (Fruhstorfer, 1917)   তথ্যসূত্র     বহিঃসংযোগ   বিষয়শ্রেণী:ভারতের প্রজাপতি বিষয়শ্রেণী:১৮৭৭-এ বর্ণিত প্রজাপতি বিষয়শ্রেণী:পাকিস্তানের প্রাণিকুল
টাইগার হপ্পার (বৈজ্ঞানিক নাম: Ochus subvittatus (Moore)) এক প্রজাতির ছোট আকারের প্রজাপতি যার শরীর ও ডানা হলুদ এবং বাদামী রঙের। এরা ‘হেসপেরায়িডি’ গোত্রের এবং 'হেসপেরায়িনি' উপগোত্রের সদস্য।  আকার  টাইগার হপ্পার এর প্রসারিত অবস্থায় ডানার আকার ২২-২৫মিলিমিটার দৈর্ঘ্যের হয়।   উপপ্রজাতি  ভারতে প্রাপ্ত টাইগার হপ্পার এর উপপ্রজাতিসমূহ হল-  Ochus subvittatus subradiatus Moore, 1878 – Khasi Tiger Hopper   বিস্তার  ভারতে সিকিম থেকে অরুণাচল প্রদেশ, ভুটান, নেপাল মায়ানমার এর বিভিন্ন অঞ্চলে এদের দেখা যায়।Gogoi, M.J. (2013). Notes on some skipper butterflies (Lepidoptera: Hesperiidae) from Panbari Forest and its adjoining areas, Kaziranga-Karbi Anglong, upper Assam, India. Journal of Threatened Taxa 5(13): 4759–4768;  http://dx.doi.org/10.11609/JoTT.o3340.4759-68   বর্ণনা  প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:-  টাইগার হপ্পার এর ডানার উপরিতল কালচে অথবা কালচে বাদামী, এক বা একাধিক উজ্জ্বল হলুদ ডোরা বা দাগ এবং কালচে শিরা যুক্ত। সামনের ডানার নিম্ন পৃষ্ঠ কালচে বাদামি। কোস্টাল অংশে, বেস থেকে টার্মেন অবধি বিস্তৃত উজ্জ্বল হলুদ দাগ বর্তমান। পিছনের ডানার নিম্নতল মূলতঃ হলুদ বর্ণের যাতে কালচে বাদামি অথবা কালচে দাগ এবং ডানার প্রান্তশেষ বরাবর কালো অথবা কালচে বাদামী ছোপ চোখে পড়ে।   চিত্রশালা    তথ্যসূত্র    বিষয়শ্রেণী:ভারতের প্রজাপতি বিষয়শ্রেণী:পশ্চিমবঙ্গে প্রাপ্ত হেসপেরায়িডি গোত্রের প্রজাপতি বিষয়শ্রেণী:এশিয়ার প্রজাপতি বিষয়শ্রেণী:১৮৭৮-এ বর্ণিত প্রজাপতি
মো. আবুল কাশেম ভূঁইয়া (জন্ম: অজানা - মৃত্যু: জানুয়ারি ২০১২) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।    জন্ম ও শিক্ষাজীবন  আলী আকবর আকনের জন্ম পিরোজপুর জেলার ভান্ডারিয়া উপজেলার গৌরীপুর গ্রামে। তার বাবার নাম আসমত আলী আকন এবং মায়ের নাম আয়েশা খানম। তার স্ত্রীর নাম হাসিনা বেগম। তাঁদের এক ছেলে ও এক মেয়ে।   কর্মজীবন  আলী আকবর চাকরি করতেন পাকিস্তান সেনাবাহিনীর তৃতীয় ইস্ট বেঙ্গল রেজিমেন্টে। ১৯৭১ সালে এই রেজিমেন্টের অবস্থান ছিল সৈয়দপুর সেনানিবাসে। তখন তার পদবি ছিল নায়েব সুবেদার। সৈয়দপুর সেনানিবাস থেকে তারা পালিয়ে গিয়ে সমবেত হন বদরগঞ্জে। সেখানে প্রাথমিক চিকিৎসা দিয়ে তাঁকে পাঠানো হয় ভারতে। চিকিৎসা নিয়ে আবার যোগ দেন যুদ্ধে। কিন্তু প্রত্যক্ষযুদ্ধে তিনি আর অংশ নিতে পারেননি। পরে তৃতীয় ইস্ট বেঙ্গল রেজিমেন্টের কোয়ার্টার মাস্টার হিসেবে দায়িত্ব পালন করেন। আলী আকবর আকন পরবর্তীতে বাংলাদেশ সেনাবাহিনী থেকে অনারারি ক্যাপ্টেন হিসেবে অবসর নেন।  মুক্তিযুদ্ধে ভূমিকা  সেনানিবাসে অবাঙালি সেনাসদস্যরা বাঙালিদের হাঠৎ করে এড়িয়ে চলা শুরু করে। তাছাড়া সেনানিবাসে বাঙালিও তেমন নেই। বেশির ভাগ অবাঙালি। বাঙালি বলতে আছেন আলী আকবর আকনসহ আনুমানিক ১৬০ জন। সেনানিবাসের বাইরে কী ঘটছে, সেটা আলী আকবর আকন ও তার সহযোদ্ধারা তেমন জানেন না। ২৫ মার্চের পর দৃশ্যপট বদলে গেল। এর মধ্যে আদেশ এল অস্ত্র জমা দেওয়ার। আলী আকবর আকনের মনে হলো কিছু একটা ঘটতে যাচ্ছে। নিজের উপস্থিত বুদ্ধিতেই তিনি সজাগ হয়ে গেলেন। তার সহযোদ্ধারাও একইভাবে সজাগ। কেউ অস্ত্র জমা দিলেন না। তারপর সময় গড়াতে থাকল। ২৮ মার্চ আলী আকবর আকন ও তার সহযোদ্ধারা জানতে পারলেন দেশের কিছু ঘটনা। এরপর ক্যাপ্টেন আনোয়ার হোসেনের সঙ্গে তারা কয়েকজন আলোচনা করলেন। সবাই বিদ্রোহ করে পাকিস্তানি সেনাদের আক্রমণে একমত হলেন। কিন্তু সেই সুযোগ তারা পেলেন না। ৩১ মার্চ রাতে পাকিস্তানিরাই আলী আকবর আকনদের অতর্কিতে আক্রমণ করল। পাকিস্তানি সেনাবাহিনীর ২৬ ফ্রন্টিয়ার ফোর্স ও ২৩ ফিল্ড রেজিমেন্ট গোলন্দাজ বাহিনী। আলী আকবর আকন ও তার সহযোদ্ধারা সতর্কই ছিলেন। তারাও পাল্টা আক্রমণ শুরু করলেন। দুই পক্ষে তুমুল গুলিবিনিময় চলতে থাকল। পাকিস্তানি সেনাদের আক্রমণে আলী আকবর আকনদেরই বেশি ক্ষয়ক্ষতি হলো। কয়েকজন শহীদ ও আহত হলেন। সকালবেলা গোলাগুলি কমে গেল। তিনি ধারণা করলেন, পাকিস্তানি সেনারা আবার সন্ধ্যায় প্রচণ্ড আক্রমণ চালাবে। সেই আক্রমণে তাঁদের টিকে থাকতে হবে। তিনি সহযোদ্ধাদের গোলাবারুদ সংগ্রহ করতে বললেন। বেলা আনুমানিক পাঁচটা কি সাড়ে পাঁচটা। আলী আকবর দুরবিন দিয়ে আড়াল থেকে দেখতে থাকলেন পাকিস্তানি সেনাদের তৎপরতা। ঠিক তখনই পাকিস্তানি অবস্থান থেকে ছুটে এল একঝাঁক গুলি। একটি গুলি বিদ্ধ হলো তার বুকে। তার হাত থেকে ছিটকে পড়ে গেল স্টেনগান ও দুরবিন। তীব্র যন্ত্রণায় আলী আকবর আকনের মুখটা নীল হয়ে গেল। তবে দমে গেলেন না। সাহসও হারালেন না। সেখানে তার কোনো সহযোদ্ধা নেই। তারা জানেও না তিনি আহত। অনেক কষ্টে সেখান থেকে ফিরে গেলেন সহযোদ্ধাদের কাছে।   পুরস্কার ও সম্মাননা   বীর প্রতীক   তথ্যসূত্র    বহি:সংযোগ   বিষয়শ্রেণী:বীর প্রতীক বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
শ্রেষ্ঠ অভিনেতা বিভাগে স্ক্রিন পুরস্কার হল ভারতীয় বলিউড চলচ্চিত্র শিল্পে শ্রেষ্ঠ চলচ্চিত্র অভিনেতার জন্য প্রদত্ত বার্ষিক পুরস্কার। ১৯৯৫ সাল থেকে এই পুরস্কার প্রদান করা হচ্ছে। প্রতি বছরের জানুয়ারি মাসে এর পূর্ববর্তী বছরের চলচ্চিত্রের জন্য এই পুরস্কার ঘোষিত হয়। শ্রেষ্ঠ অভিনেতা হিসেবে শাহরুখ খান, হৃতিক রোশন ও অমিতাভ বচ্চন চারবার এই পুরস্কার লাভ করেন, রণবীর সিং তিনবার, অন্যদিকে অজয় দেবগন, রণবীর কাপুর, ও ইরফান খান দুইবার করে এই পুরস্কার লাভ করেন।  বিজয়ী অভিনেতা  থাম্ব|150px|ডান|রাজকুমার রাও স্ত্রী (২০১৮) চলচ্চিত্রের জন্য এই পুরস্কার লাভ করেন।  ১৯৯৫-২০০৯  বছর অভিনেতা চলচ্চিত্র চরিত্র  ১৯৯৪ নানা পাটেকর ক্রান্তিবীর প্রতাপ নারায়ণ তিলক  ১৯৯৫ শাহরুখ খান রাম জানে রাম জানে ১৯৯৬ আমির খান রাজা হিন্দুস্তানী রাজা হিন্দুস্তানী ১৯৯৭ অনিল কাপুর ভিরাসত শক্তি ঠাকুর ১৯৯৮ অজয় দেবগন জখম অজয় দেসাই ১৯৯৯ সঞ্জয় দত্ত বাস্তব ২০০০ হৃতিক রোশন কহো না... প্যার হ্যায় রোহিত মেহরা / রাজ চোপড়া ২০০১ সানি দেওল গদর: এক প্রেম কথা তারা সিং ২০০২ অজয় দেবগন  শাহরুখ খান কোম্পানি  দেবদাস এন. মালিক  দেবদাস ২০০৩ হৃতিক রোশন কোই... মিল গয়া রোহিত মেহরা ২০০৪ শাহরুখ খান বীর-জারা বীর প্রতাপ সিং ২০০৫ অমিতাভ বচ্চন ব্ল্যাক দেবরাজ সাহাই ২০০৬ হৃতিক রোশন কৃষ কৃষ্ণ "কৃষ" মেহরা / রোহিত মেহরা ২০০৭ শাহরুখ খান চাক দে! ইন্ডিয়া কবির খান ২০০৮ হৃতিক রোশন জোধা আকবর জালালউদ্দিন মুহম্মদ আকবর ২০০৯ অমিতাভ বচ্চন পা অরু   ২০১০-বর্তমান  বছর অভিনেতা চলচ্চিত্র চরিত্র  ২০১০ সালমান খান দাবাং চুলবুল পাণ্ডে  ২০১১ রণবীর কাপুর রকস্টার জনর্দন "জর্ডান" জকর  ২০১২ ইরফান খান  রণবীর কাপুর  পান সিং তোমার  বর্ফী! পান সিং তোমার  মার্ফি "বর্ফী বাহাদুর |  |-style="background:#edf3fe;" | ২০১৩ | ফারহান আখতার | ভাগ মিলখা ভাগ| মিলখা সিং |  |- | ২০১৪ | শহীদ কাপুর | হায়দার| হায়দার মির্জা |  |-style="background:#edf3fe;" | ২০১৫ | অমিতাভ বচ্চন  রণবীর সিং | পিকু  বাজীরাও মস্তানী| ভাস্কর ব্যানার্জি  বাজীরাও |  |- | ২০১৬ | অমিতাভ বচ্চন | পিংক| দীপক সেহগল |  |- | ২০১৭ | ইরফান খান | হিন্দি মিডিয়াম| রাজ বাত্রা |  |- | rowspan=7| ২০১৮ | রণবীর সিং | পদ্মাবত| আলাউদ্দিন খিলজি | rowspan=7|  |- | রাজকুমার রাও | স্ত্রী| ভিকি |- | rowspan=2| আয়ুষ্মান খুরানা | আন্ধাধুন| আকাশ |- | rowspan=2| বাধাই হো| নকুল কৌশিক |- | গজরাজ রাও | জিতেন্দর কৌশিক |- | ভিকি কৌশল | মনমর্জিয়া| ভিকি সন্ধু |- | রণবীর কাপুর | সঞ্জু| সঞ্জয় দত্ত |- | rowspan=6| ২০১৯ | রণবীর সিং | মুরাদ আহমেদ | গলি বয়| rowspan=6|  |- | rowspan=2| অক্ষয় কুমার | কেসরি| ইশার সিং |- | মিশন মঙ্গল| রাকেশ ধবন |- | হৃতিক রোশন | ওয়ার| মেজর কবির |- | ভিকি কৌশল | উরি: দ্য সার্জিক্যাল স্ট্রাইক| মেজর বিহান সিং শেরগিল |- | শাহিদ কাপুর | কবির সিং'' কবির সিং  একাধিকবার বিজয়ী ৪ বার  শাহরুখ খান, হৃতিক রোশন, অমিতাভ বচ্চন ৩ বার  রণবীর সিং ২ বার  অজয় দেবগন, রণবীর কাপুর, ইরফান খান  আরও দেখুন   শ্রেষ্ঠ অভিনেতা বিভাগে জাতীয় চলচ্চিত্র পুরস্কার (ভারত)  শ্রেষ্ঠ অভিনেতা বিভাগে ফিল্মফেয়ার পুরস্কার  শ্রেষ্ঠ অভিনেতা বিভাগে আইফা পুরস্কার  শ্রেষ্ঠ অভিনেতা বিভাগে জি সিনে পুরস্কার  শ্রেষ্ঠ অভিনেতা বিভাগে স্টারডাস্ট পুরস্কার  তথ্যসূত্র  বহিঃসংযোগ    অভিনেতা বিষয়শ্রেণী:সেরা অভিনেতা বিভাগে চলচ্চিত্র পুরস্কার বিষয়শ্রেণী:প্রতি বৎসর হালনাগাদ করা দরকার এমন নিবন্ধ
স্টার জুট মিলস লিমিটেড বাংলাদেশের খুলনা জেলায় অবস্থিত একটি ভারী শিল্প প্রতিষ্ঠান। এটি রাষ্ট্রায়ত্ব বাংলাদেশ পাটকল কর্পোরেশনের অধীনস্থ ২৬টি মিলের মধ্যে খুলনা অঞ্চলের অধীনে থাকা ৯টি প্রতিষ্ঠানের মধ্যকার অন্যতম প্রধান পাটকল।   অবস্থান  বাংলাদেশের দক্ষিণাঞ্চলের খুলনা বিভাগের খুলনা জেলার দিঘলিয়ার খালিশপুরে এই শিল্প প্রতিষ্ঠানটি অবস্থিত।   ইতিহাস  এই শিল্প প্রতিষ্ঠানটি ১৯৫৬ সালে স্থাপিত হয় এবং বাংলাদেশ স্বাধীন হওয়ার পর ১৯৭২ সালে এটিকে জাতীয়করণ করা হয়।   অবকাঠামো  এই বৃহদায়তন শিল্প-কমপ্লেক্সটি ৫৬.৩১ একর জায়গা জুড়ে অবস্থিত।   কর্মরত শ্রমিক ও ব্যবস্থাপনা  এই প্রতিষ্ঠানটি বাংলাদেশ পাটকল করপোরেশনের অধীনস্থ হওয়ায় এটি বাংলাদেশের মহামান্য রাষ্ট্রপতির আদেশ নং ২৭, ১৯৭২ অনুযায়ী অতিরিক্ত সচিব পদমর্যাদার ১ জন চেয়ারম্যান এবং যুগ্ম সচিব পদমযাদার অনূর্ধ্ব ৫ জন পরিচালকের সমন্বয়ে গঠিত একটি পরিচালনা পর্ষদের নিয়ন্ত্রণে পরিচালিত হয়।   উৎপাদন ক্ষমতা  এই মিলে রয়েছে ৩৫৯ হেসিয়ান ও ১৯৬ সেকিং লুম এবং গড়ে এর মাসিক উৎপাদন ক্ষমতা ৪০২ মেট্রিক টন হেসিয়ান ও ৬৯৮ মেট্রিক টন সেকিং লুম।   উৎপাদিত পণ্য   কাপড়  থলে।   আরও দেখুন   বাংলাদেশ পাটকল করপোরেশন;  বাংলাদেশের পাটকলগুলোর তালিকা।   তথ্যসূত্র    বহিঃসংযোগ   খালিশপুর জুট মিলস লিমিটেড  - সরকারি তথ্য বাতায়ন।  বিষয়শ্রেণী:১৯৫৬-এ প্রতিষ্ঠিত বিষয়শ্রেণী:বাংলাদেশের পাটকল
ওয়ার থান্ডার হল একটি ফ্রি-টু-প্লে যানবাহী যুদ্ধ মাল্টিপ্লেয়ার ভিডিও গেম ডেভেলপ করা এবং গাইজিন এন্টারটেইনমেন্ট দ্বারা প্রকাশিত। ২০১১ সালে ঘোষণা করা হয়েছিল, এটি প্রথম ২০১২ সালের নভেম্বরে একটি ওপেন বিটা হিসাবে বিশ্বব্যাপী প্রকাশের সাথে ২০১৩ সালের জানুয়ারিতে মুক্তি পায়; এটি ২০১৬ সালের ২১শে ডিসেম্বর তারিখে তার অফিসিয়াল রিলিজ ছিল।    তথ্যসূত্র   বিষয়শ্রেণী:উইন্ডোজ গেম বিষয়শ্রেণী:২০১৩-এর ভিডিও গেম বিষয়শ্রেণী:মেক ওএস এক্সের গেম বিষয়শ্রেণী:২০১৬-এর ভিডিও গেম
এএফসি মহিলা ক্লাব চ্যাম্পিয়নশিপ হল এশিয়ান ফুটবল কনফেডারেশন কর্তৃক পরিচালিত মহিলাদের প্রথম সারির ক্লাব ফুটবল প্রতিযোগিতা, যাতে এএফসি সদস্য দেশের দেশীয় লিগের সেরা ক্লাবগুলি অংশগ্রহণ করে। ২০২৪ সালে এটি এএফসি মহিলা চ্যাম্পিয়ন্স লিগ নামে পরিবর্তিত করা হয়েছিল।  এইরকম প্রতিযোগিতা তৈরীর চিন্তা ২০১৮-এ প্রথম করা হয়েছিল। ২০১৯-এ প্রথম আসরের মধ্যে দিয়ে তার বাস্তবায়ন করা হয়েছিল, যাতে পূর্ব এশিয়ার চারটি দল অংশ নিয়েছিল। ২০২১-এ পশ্চিম এশিয়ার চারটি দল অংশ নিয়েছিল। ২০২১-এ পশ্চিম ও পূর্ব এশিয়া মিলিয়ে মোট ৭টি দল অংশ নিয়েছিল, যাদের দুটি গ্রুপে ভাগ করা হয়েছিল ও গ্রুপ চ্যাম্পিয়ন দ্বয়ের ফাইনালে অংশ নেওয়ার কথা ছিল, যদিও পরে তা বাতিল হয়েছিল।   ফলাফল  নংআসরআয়োজক প্রথমদ্বিতীয়তৃতীয়চতুর্থদলসংখ্যা১২০১৯ ইয়ঙ্গিন জিয়াংসু সুনিং×২০২০কোভিড-১৯ মহামারীর জন্য বাতিল ২২০২১ আম্মান আম্মান এসসি শারদারি শিরজান  বুনিওদকর৩২০২২ চোনবুরি  আইএসপিই কারশি সগড়িয়ানা জিজ্জাক  বাম খাতুন গোকুলাম কেরালা অর্থোডক্স এফসিনংআসরআয়োজক বিজয়ীফলাফল রানার্স-আপ দলসংখ্যা৪২০২৩ চোনবুরি (গ্রুপ এ) তাসখন্দ (গ্রুপ বি) ৫২০২৪/২৫দেখুন এএফসি মহিলা চ্যাম্পিয়ন্স লিগ   পরিসংখ্যান   দেশভিত্তিক  দেশবিজয়ীরানার্স-আপ ১০১০১০১০০২০১০১   সাব-কনফেডারেশন ভিত্তিক  ফেডারেশন (অঞ্চল)শিরোপা ইএএফএফ (পূর্ব এশিয়া)২ডব্লিউএএফএফ (পশ্চিম এশিয়া)১সিএএফএ (মধ্য এশিয়া)১সাফ (দক্ষিণ এশিয়া)০এএফএফ (দক্ষিণ-পূর্ব এশিয়া)১   আরও দেখুন  ফিফা মহিলা ক্লাব বিশ্বকাপ ক্যাফ মহিলা চ্যাম্পিয়নস লিগ মহিলা কোপা লিবার্তোদোরেস উয়েফা মহিলা চ্যাম্পিয়নস লিগ ওএফসি মহিলা চ্যাম্পিয়নস লিগ  তথ্যসূত্র    বহিঃসংযোগ  , the-AFC.com AFC Women's Club Championship at the RSSSF    বিষয়শ্রেণী:এএফসি ক্লাব প্রতিযোগিতা বিষয়শ্রেণী:২০১৯-এ এশিয়ায় প্রতিষ্ঠিত বিষয়শ্রেণী:এশিয়ান ফুটবল কনফেডারেশন পরিচালিত বিলুপ্ত ক্লাব প্রতিযোগিতা বিষয়শ্রেণী:এশিয়ার নারীদের ফুটবল প্রতিযোগিতা বিষয়শ্রেণী:২০১৯-এ প্রতিষ্ঠিত পুনরাবর্তিত ক্রীড়া প্রতিযোগিতা বিষয়শ্রেণী:২০২৪-এ বিলুপ্ত পুনরাবর্তিত ক্রীড়া প্রতিযোগিতা
ম্যাক্স কিউ () হচ্ছে এমন একটি অবস্থা যেখানে কোন একটি আকাশযানের বায়ুমন্ডলীয় উড্ডয়ন  সর্বোচ্চ ডায়নামিক চাপে পৌঁছে। এই ডায়নামিক চাপ আকাশযানের ডিজাইনে একটি গুরুত্ব পুরণ ফ্যাক্টর কারণ আকাশযান/মহাকাশযানের এরোডাইনামিক গাঠনিক লোড এই ডায়নামিক চাপের সমানুপাতিক।  এই ঘটনা আকাশযানের উড্ডয়ন এনভেলোপে সীমা আরোপ করতে পারে।  এই ডায়নামিক চাপকে কিউ(ইংরেজি 'q' অক্ষর) দ্বারা প্রকাশ করা হয়, গাণিতিকভাবে  সমীকরণটি নিম্নরূপ-  .  এখানে 'রো' হচ্ছে স্থানীয় বায়ুর ঘনত্ব আর 'v' হচ্ছে আকাশযানের/মহাকাশযানের বেগ(velocity); এখানে এই ডায়নামিক চাপকে আকাশযানের /মহাকাশযানের সাপেক্ষ বায়ুর গতিশক্তির ঘনত্ব হিসেবে প্রকাশ করা যায়। একটি রকেটের  ভূমি থেকে মহাশূন্যে যাওয়ার সাপেক্ষে ডায়নামিক চাপ হচ্ছে,  ১।লিফট-অফ এর সময় শূন্য, এই সময় বায়ুর ঘনত্ব 'রো' অনেক উচ্চ কিন্তু যানের বেগ,v=0.  ২। বায়ুমন্ডলের বাইরে শূন্য,  যেখানে বায়ুর ঘনত্ব 'রো'=শূন্য, কিন্তু গতিবেগ 'v' অনেক উচ্চ।  ৩। প্রদত্ত পরিমাপগুলোর ভিত্তিতে, সবসময়ই পরিমাপ হবে অ-নেতিবাচক। সুতরাং উপরের আলোচনার ভিত্তিতে আমরা এই সিদ্ধান্তে আসতে পারি যে  'রোলে'র উপপাদ্য অনুযায়ী সবসময়ই একটি বিন্দু থাকবে যেখানে ডায়নামিক চাপ সবসময়ই সর্বোচ্চ হবে। অন্যকথায়, গতি বাড়ার সাথে সাথে ডায়নামিক চাপের পরিবর্তনের মান  বায়ুর ঘনত্ব বাড়ার সাথে সাথে  ডায়নামিক চাপের মানের পরিবর্তনেেের চেয়ে সবসময় বেশি।ম্যাক্স কিউ তে পৌছার পর ঘটে এর উল্টো। তখন বায়ুর ঘনত্ব কমার সাথে সাথে এর মান কমতে থাকে। কমতে কমতে শুন্য ঘনত্বে ম্যাক্স কিউ এর মান শূন্যে পৌছায়।  রকেট উৎক্ষেপণের উদাহরণ ধরা যাক একটি সাধারণ স্পেস শাটল  উৎক্ষেপণেেের সময় ০.৩২ ম্যাক্স কিউ মান হয় বায়ুমন্ডলের প্রায় ১১ কি.মি (৩৫,০০০ ফিট) উচ্চতায়। . স্পেস শাটলের তিনটি মূল ইঞ্জিনকে পুনরায় থ্রোটল করা হয় তাদের মূল ধাক্কার ৬০-৭০% হারে;(পেলোডের উপর নির্ভরশীল) যখন ডায়নামিক চাপ সবচেয়ে বেশি ম্যাক্স কিউ তে পৌছায়।<. একটি সাধারণ এপোলো উতক্ষেপনের সময় ম্যক্স কিউ (০.৩ এটমস্ফিয়ার এর উপর) ঘটে তাও ১৩ থেকে ১৪ কিমি উচুতে (৪৩,০০০-৪৫,০০০ ফিট)।Woods,David, O'Brien, Frank(2005-08-21), Apollo Flight Journal. NASA.Retrived 2007-02-14.<. Brandt, Tim, Woods David(2004-10-29), .Apollo Flight Journal. NASA.Retrieved 2007-02-14.<.  স্পেস এক্স ফ্যালকন নয় মিশনেও প্রায় একই মান পাওয়া গেছে। .<. ম্যাক্স কিউ এর বিন্দু হচ্ছে সবচেয়ে উচু মাইলফলক রকেট নিক্ষেপের সময় যেখানে একটি এয়ারফ্রেম তার সর্বোচ্চ যান্ত্রিক স্ট্রেস এ পৌছায়।   আরো দেখুন প্রেন্ডেল গ্লুয়ার্ট সিংগুলারিটি  আদর্শ গ্যাস সূত্র   তথ্যসূত্র   বিষয়শ্রেণী:বায়বান্তরীক্ষ প্রকৌশল বিষয়শ্রেণী:প্রবাহী গতিবিজ্ঞান
রামনিধি গুপ্ত (১৭৪১—৬ এপ্রিল ১৮৩৪) সাধারণত নিধু বাবু নামে পরিচিত, বাংলা টপ্পা সঙ্গীতের একজন মহান সংস্কারক। তার পূর্ব পর্যন্ত টপ্পা এক ধরনের অরুচিকর গান হিসেবে বিবেচিত হতো । তার গানের ভক্তরা অধিকাংশই সেকালের ধনাঢ্য সম্ভ্রান্ত ছিলেন। পরবর্তীকালে, ভগিনী নিবেদিতা তার লেখা গানের প্রভূত প্রশংসা করেছিলেন। এদেশে তিনিই প্রথম ইংরেজি অভিজ্ঞ কবিয়াল এবং প্রথম স্বাদেশিক সঙ্গীতের রচয়িতা। তার গানের ছত্র - "নানান দেশের নানান ভাষা/ বিনে স্বদেশী ভাষা মিটে কি আশা" - বাংলায় প্রবাদের মর্যাদা পেয়েছে।   সংক্ষিপ্ত জীবনী  রামনিধি গুপ্তর জন্ম বর্গি হামলার সময় মাতুলালয়ে হুগলি জেলার চাঁপ্তায়।সংসদ বাঙালী চরিতাভিধান, শ্রীসুবোধচন্দ্র সেনগুপ্ত ও অঞ্জলি বসু সম্পাদিত, সাহিত্য সংসদ, কলিকাতা, প্রথম প্রকাশ ১৯৬০, পৃ. ২৫৯ পিতার নাম হরিনারায়ণ কবিরাজ। হাঙ্গামা মিটলে ১৭৪৭ খ্রিস্টাব্দে উত্তর কলকাতার কুমারটুলি অঞ্চলে পৈতৃক নিবাসে ফেরেন। সুবোধচন্দ্র সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, আগস্ট  ২০১৬ পৃষ্ঠা ৩৫৮,   সেখানেই তিনি জনৈক ইংরেজ পাদ্রীর কাছে ফার্সি ও ইংরেজি শেখেন এবং সংগীত চর্চা শুরু করেন।Chakrabarty, Ramakanta. Nidhu Babu and his Tappā. Published in Banerjee, Jayasri (ed.), The Music of Bengal. Baroda: Indian Musicological Society, 1987. তিনি কিছুদিন ইস্ট ইন্ডিয়া কোম্পানীর অধীনে ও পরে ছাপরা অঞ্চলের কালেক্টরি অফিসে কেরানি হিসেবে চাকরি করেন। এই স্থানে তিনি কিছুদিন একজন মুসলিম ওস্তাদের (সারি মিঞা) নিকট সঙ্গীতের তালিম নেন। কিন্তু কয়েকদিন পর তিনি স্বাধীনভাবে হিন্দী সঙ্গীতকে বাংলা ভাষায় অনুবাদ করতে শুরু করেন। ১৭৯৪ খ্রিষ্টাব্দে তিনি চাকরিতে ইস্তফা দিয়ে ছাপরা থেকে কলকাতায় ফিরে আসেন। ১৮০৪ সালে তিনি ভারতীয় শাস্ত্রীয় সঙ্গীত সাধনার উদ্দেশ্যে একটি আখড়া স্থাপন করেন। কুলুইচন্দ্র সেন প্রবর্তিত আখড়াই গান সংশোধন করে এখানে তিনি নতুন পদ্ধতিতে সঙ্গীত শিক্ষা দিতেন । এই সময় রচিত তার আখড়াই গান ও টপ্পা গানের জন্য তিনি বিখ্যাত হন। তার কোনও কোনও টপ্পায় সংস্কৃত  'অমরুশতক' -এর ছায়া পরিলক্ষিত হয়। তার একটি গীতিকা সংকলনের নাম 'গীতিরত্ন' (১৮৩৭)।রফিকুল ইসলাম ও অন্যান্য সম্পাদিত; কবিতা সংগ্রহ; ঢাকা বিশ্ববিদ্যালয়; জুলাই ১৯৯০; পৃষ্ঠা- ৪৪৭। তার সমসাময়িক জেমস লংয়ের বর্ণনানুসারে তিনি তার শ্রেষ্ঠ গানগুলি মদ্যপ অবস্থায় রচনা করেছিলেন।   উল্লেখযোগ্য গীতিপদ  নিধুবাবু রচিত মানবীয় প্রেমের গানগুলি বিয়োগান্ত করুণা ও স্বতঃসিদ্ধ কবিতায় সার্থকতা লাভ করেছে - "ভালবাসবে বলি ভালবাসিনে,  আমার স্বভাব এই, তোমা বই আর জানিনে। বিধুমুখে মধুর হাসি,  আমি বড় ভালবাসি, তাই দেখে যেতে আসি – দেখা দিতে আসিনে।।" "যার মন তারই কাছে,  লোকে বলে নিলে নিলে, দেখা হলে জিজ্ঞাসিব,  সে নিলে কি আমায় দিলে। দৈবযোগে একদিন,  হয়েছিল দরশন। না হতে প্রেম-মিলন,  লোকে কলঙ্ক রটালে।" "প্রেমে কি সুখ হ'ত। আমি যারে ভাল বাসি,  সে যদি ভালবাসিত। কিংশুক শোভিত ঘ্রাণে,  কেতকী কণ্টক বিনে, ফুল হ'ত চন্দনে ইক্ষুতে ফল ফলিত।" "তবু কেন যে ভালবাসি,  তাহা নিজেই জানি নে। আমার স্বভাব এই,  তোমা বই আর জানিনে।"   আরো পড়ুন    গুপ্ত, ঈশ্বরচন্দ্র. কবিজীবনী.  তথ্যসূত্র   বহিঃসংযোগ   বিষয়শ্রেণী:১৮৩৪-এ মৃত্যু বিষয়শ্রেণী:বাঙালি কবি বিষয়শ্রেণী:১৭৪১-এ জন্ম বিষয়শ্রেণী:কলকাতা জেলার ব্যক্তি বিষয়শ্রেণী:হুগলি জেলার ব্যক্তি বিষয়শ্রেণী:বাঙালি সঙ্গীতজ্ঞ বিষয়শ্রেণী:১৮৩৯-এ মৃত্যু বিষয়শ্রেণী:কলকাতার সঙ্গীতজ্ঞ
আহমেদাবাদ–ধোলেরা এক্সপ্রেসওয়ে হল ভারতের গুজরাত রাজ্যের একটি ১০৯ কিলোমিটার দীর্ঘ ও ৪-লেন চওড়া (৮-লেনে সম্প্রসারণযোগ্য) প্রবেশাধিকার-নিয়ন্ত্রিত নির্মাণাধীন এক্সপ্রেসওয়ে। এটি ধোলেরা বিশেষ বিনিয়োগ অঞ্চল (ধোলেরা এসআইআর) হয়ে ভাবনগর জেলার আধেলাই গ্রামের সঙ্গে আহমেদাবাদের সারখেজের নিকট সর্দার প্যাটেল রিং রোডকে সংযুক্ত করবে। এই রুটে ধোলেরা এসআইআর থেকে প্রায় ২০ কিলোমিটার দূরে নাভাগামের কাছে প্রস্তাবিত ধোলেরা আন্তর্জাতিক বিমানবন্দরটিও নির্মিত হবে।  আহমেদাবাদ-ধোলেরা গ্রিনফিল্ড এক্সপ্রেসওয়েটি দিল্লি–মুম্বাই ইন্ডাস্ট্রিয়াল করিডোরের (ডিএমআইসি) একটি অংশ এবং এটি ২০২৩ সালের মার্চ মাসের মধ্যে প্রস্তুত হবে বলে আশা করা হচ্ছে।   আরও দেখুন   দিল্লি–মুম্বাই ইন্ডাস্ট্রিয়াল করিডোর   তথ্যসূত্র   বিষয়শ্রেণী:গুজরাতের এক্সপ্রেসওয়ে বিষয়শ্রেণী:আহমেদাবাদের পরিবহন বিষয়শ্রেণী:ভারতের প্রস্তাবিত এক্সপ্রেসওয়ে
ছয়ঘোরিয়া গ্রাম পঞ্চায়েত হল বনগাঁ পঞ্চায়েত সমিতির অন্তর্গত ১৬ টি গ্রাম পঞ্চায়েতের একটি। এটি বনগাঁ মহকুমার অন্তর্ভুক্ত। এর প্রশাসনিক ভবন ও সদর দপ্তর ছয়ঘোরিয়া গ্রামে অবস্থিত৷ মোট ৭ টি গ্রাম নিয়ে ছয়ঘোরিয়া গ্রাম পঞ্চায়েত গঠিত।   প্রশাসনিক গঠন  ৭ টি গ্রাম নিয়ে ছয়ঘোরিয়া গ্রাম পঞ্চায়েত গঠিত।https://lgdirectory.gov.in/downloadDirectory.do? গ্রামগুলি হল -   ছাইঘরিয়া  হরিদাসপুর  জয়ন্তীপুর  খলিতপুর  খলিতপুর চাক  নড়হরিপুর  পিরোজপুর  জনসংখ্যা  ২০১১ সালের আদমশুমারি অনুযায়ী ছয়ঘোরিয়া গ্রাম পঞ্চায়েতের মোট জনসংখ্যা ছিল ২২,৮৪২  জন। মোট জনসংখ্যার মধ্যে জন  ১১,৬৮৫  জন পুরুষ ও ১১,১৫৭ জন নারী।https://censusindia.gov.in/DigitalLibrary/   ভাষা   ছয়ঘোরিয়া গ্রাম পঞ্চায়েতের সরকারি ভাষা হল বাংলা। ইংরেজি হল এই গ্রাম পঞ্চায়েতের সহকারী সরকারি ভাষা। গ্রাম পঞ্চায়েতে বসবাসকারী সকলের মাতৃভাষা বাংলা।   অর্থনীতি  এই গ্রাম পঞ্চায়েতের অর্থনীতি কৃষি নির্ভর। ধান ও পাট এখানকার প্রধান অর্থকরী ফসল। এছাড়াও এখানে প্রচুর পরিমাণে সবজি উৎপাদিত হয়। তথ্যসূত্র  বহিঃসংযোগ  বিষয়শ্রেণী:বনগাঁ সমষ্টি উন্নয়ন ব্লকের গ্রাম পঞ্চায়েত বিষয়শ্রেণী:পশ্চিমবঙ্গের গ্রাম পঞ্চায়েত
যুক্তরাষ্ট্র দূতাবাস, নয়াদিল্লি হল ভারতীয় প্রজাতন্ত্রের নয়াদিল্লিতে অবস্থিত মার্কিন যুক্তরাষ্ট্রের একটি কূটনৈতিক মিশন। দূতাবাসটির নেতৃত্বে আছেন ভারতের নিযুক্ত মার্কিন রাষ্ট্রদূত। দূতাবাস কমপ্লেক্সটি নয়াদিল্লির কূটনৈতিক ছিটমহল চাণক্যপুরির ২৮ একর জমির উপর অবস্থিত। এখানে অন্যান্য দেশেরও দূতাবাস রয়েছে।   ইতিহাস  দূতাবাসটির নকশা তৈরি করেন আমেরিকান স্থপতি এডওয়ার্ড ডুরেল স্টোন, তারপরে ইয়েল বিশ্ববিদ্যালয়ের স্থাপত্যের একজন অধ্যাপক ও রেডিও সিটি মিউজিক হলের নকশাকার।  দূতাবাসের পরিকল্পনা ১৯৫০-এর দশকের গোড়ার দিকে শুরু হয় এবং এই কমপ্লেক্সের মধ্যে রয়েছে চ্যানারি, রুজভেল্ট হাউস (মার্কিন রাষ্ট্রদূতের সরকারী বাসস্থান), কার্যালয়ের জায়গা ও থাকার ব্যবস্থা এবং এটি নয়াদিল্লিতে অবস্থিত।  দূতাবাসটি আনুষ্ঠানিকভাবে ৫ জানুয়ারী, ১৯৫৯ সালে ভারতের প্রধানমন্ত্রী জওহরলাল নেহেরু এবং অন্যান্য গণ্যমান্য ব্যক্তির উপস্থিতিতে খোলা হয়। উদ্বোধনী অনুষ্ঠানের পরে, ভারতে মার্কিন রাষ্ট্রদূত এলসওয়ার্থ বাঙ্কার বলেন "আমার কাছে এই ভবনটি আমাদের দুই রাষ্ট্রের সহযোগিতার মাধ্যমে কী অর্জন করা যায় তার প্রতীকী। শুরু থেকে শেষ পর্যন্ত এটি একটি যৌথ উদ্যোগ ছিল।" উদ্বোধনের বিষয়ে , দ্য নিউ ইয়র্ক টাইমস দূতাবাসটিকে "সম্ভবত বিশ্বের সবচেয়ে মার্জিত" বলে অভিহিত করে।   ভারতে আমেরিকান কনস্যুলেট   মুম্বই, চেন্নাই, কলকাতা এবং হায়দ্রাবাদেও আমেরিকা যুক্তরাষ্ট্রের কনস্যুলেট রয়েছে, এগুলির সমস্তই নয়াদিল্লিতে অবস্থিত মার্কিন দূতাবাসের সাথে যুক্ত।  তথ্যসূত্র  বহিঃসংযোগ দাপ্তরিক ওয়েবসাইট  বিষয়শ্রেণী:ভারত–মার্কিন যুক্তরাষ্ট্র সম্পর্ক বিষয়শ্রেণী:ভারতে অবস্থিত কূটনৈতিক মিশন বিষয়শ্রেণী:যুক্তরাষ্ট্রের কূটনৈতিক মিশন